paragraph_text: Predsjednika Komisije bira se na način tako što Europsko vijeće, uzimajući u obzir rezultate izbora za Europski parlament i nakon što provede odgovarajuće konzultacije (drugim riječima nakon što se vlade država članica usuglase o kandidatu), donoseći odluku kvalificiranom većinom, predlaže Europskom parlamentu kandidata za predsjednika Komisije. Kandidata zatim bira Europski parlament većinom svojih članova. Ako kandidat ne dobije potrebnu većinu, Europsko vijeće, donoseći prijedlog kvalificiranom većinom, u roku od mjesec dana predlaže novog kandidata kojeg zatim Europski parlament bira prema istom postupku.<ref>